Tacenwit, deg-s ad d-neṣleḍ ukuz n yiḥricen, yal yiwen ad nesqardec deg-s tanḍawit yellan gar tantaliyin-a. Aḥric amezwaru ad nehder deg-s ɣef tezrawin d tarayin, deg-s ad n-segzi n awalen igejdanen d tarayin ɣef unadi di trakalt n tantaliyin, ma deg uḥric wis sin: d tanḍwit tamsislant ɣef imesla deg ayen yaɛnan asusru-nsen mebla ma tekcem di twuri-sen, aḥric wis krad: d tanḍawit talɣawit ad n nehder deg-s ɣf uẓar d usalaɣ n umyag, ma d aḥric aneggaru d tanḍawit n umawal ad nwali deg-s amawal n tutlayt n tmaziɣt ma yemgarad niɣ d win yegdan seg tantala ɣer tayeḍ. Akken ɣer tagara n unadi-nneɣ ad nessiweḍ ad narr ɣef isaqsiyen id nefka di tmukrist-nneɣ, d istaqsiyen id nettemagar di yal tikkelt miara d nehder ɣef usalaɣ n umyag ama di tantala-nneɣ, ama di tantaliyin-nniḍen, neɣ mi ara nessarwes gar-asen akken llan-t.